REPUBLIKA HRVATSKA

LIČKO – SENJSKA ŽUPANIJA

OSNOVNA ŠKOLA DONJI LAPAC

KLASA: 007-04/22-02/34

UR. BROJ: 2125/29-22-01

19.10.2022. Donji Lapac

Zapisnik sa 17. sjednice Školskog odbora održane dana 19.10.2022. godine u zbornici Osnovne škole Donji Lapac s početkom u 13:00 sati.

Prijedlog dnevnoga reda:

1. Donošenje Odluke o usvajanju Zapisnika sa 15. i 16 sjednice Školskog odbora
2. Donošenje Odluke o davanju prethodne suglasnosti ravnatelju za zapošljavanje Učitelja/ice Fizike, Matematike, Biologije, Prirode, Glazbene kulture Kemije nakon provedenih natječaja
3. Možebitno

Nazočni: Ljiljana Klobučar, Josip Prusac, Božana Brnjas, Slobodan Lozančić, Ljubica Borovičkić, ravantelj škole Marko Matić i tajnik Zlatko Brnjas kao zapisničar.

Iznočni: Milan Knežević, Biljana Milić Stijelja – opravdali izostanak

Predsjednica Školskog odbora pozdravlja nazočne članove te konstatira da je na sjednici Školskog odbora nazočan dovoljan broj članova za punovažno odlučivanje te čita prijedlog dnevnoga reda zatim predsjednica pita članove imaju li nadopuna na navedeni prijedlog dnevnga reda. Nadopuna nema, te predsjednica daje na glasovanje.

ODLUKA: Javnim dizanjem ruku usvaja se prijedlog dnevnoga reda. Ova Odluka jednoglasno je usvojen sa 5 javnih glasova.

AD1.) Donošenje Odluke o usvajanju Zapisnika sa 15. i 16 sjednice Školskog odbora

Predsjednica čita prvu točku dnevnoga reda, navodi članovima kako su iste Zapisnike zaprimili u materijalima za sjednicu. Pita članove imaju li primjedbi i nadopuna na Zapisnik s prethodne sjednice. Pitanja i primjedbi nema, te predsjednica daje na glasovanje usvajanje Zapisnike sa 15. i 16. sjednice Školskog odbora.

ODLUKA: Javnim dizanjem ruku usvajaju se Zapisnici sa 15. i 16. sjednice Školskog odbora Osnovne škole Donji Lapac. Ova Odluka jednoglasno je usvojena sa 5 javnih glasova.

AD2.) Donošenje Odluke o davanju prethodne suglasnosti ravnatelju za zapošljavanje Učitelja/ice Fizike, Matematike, Biologije, Prirode, Glazbene kulture i Kemije nakon provedenih natječaja

Predsjednica Školskog odbora čita drugu točku dnevnoga reda, te riječ predaje ravnatelju škole. Riječ uziuma ravnatelj pozdravlja članove te navodi kako je Oš Donji Lapac raspisala natječaje za popunjavanje radnih mjesta učitelja Matematike 40 sati tjedno, Fizike 8 sati tjedno, Biologije 8 sati tjedno, Prirode 7 sati tjedno, Glazbene kulture 8 sati tjedno dana 27.9.2022. godine te da je Osnovna škola Donji Lapac ukupno zaprimljeno po jedna zamolba i to od učitelja koji već trenutno izvode nestručnu nastavu, te samo jedna zamolba je stručna a to je za kemiju od Maje Samaržije. Ravnatelj navodi da testiranje nije provedeno zbog gore navedenih razloga, te ravnatelj navodi kako traži prethodnu suglasnost za sljedeće radnike:

 Na radno mjesto učitelja matematike od Monike Petrov koja i trenutno izvodi nastavu te ravnatelj ističe kako za istu traži suglasnost za zapošljavanje ugovorom o radu na određeno vrijeme do 5 mjeseci. Riječ uzima predsjednica pita članove imaju li pitanja ili primjedbi. Pitanja i primjedbi nema te predsjednica daje na glasovanje.

ODLUKA: Javnim dizanjem ruku daje se prethodna suglasnost ravnatelju Osnovne škole Donji Lapac za zapošljavanjem Monike Petrov na radno mjesto učiteljice matematike na određeno vrijeme 40 sati tjedno na rok od 5 mjeseci. Ova Odluka jednoglasno je usvojena sa 5 javnih glasa.

Na radno mjesto učitelja fizike 8 sati tjedno, biologije 8 sati tjedno, prirode 7 sati tjedno pristigla je jedna zamolba od Marije Jelinić koja i trenutno izvodi nastavu te ravnatelj ističe kako za istu traži suglasnost za zapošljavanje ugovorom o radu na određeno vrijeme do 5 mjeseci. Riječ uzima predsjednica pita članove imaju li pitanja ili primjedbi. Pitanja i primjedbi nema te predsjednica daje na glasovanje.

ODLUKA: Javnim dizanjem ruku daje se prethodna suglasnost ravnatelju Osnovne škole Donji Lapac za zapošljavanjem Marije Jelinić na radna mjesta učiteljice bologije 8 sati tjedno, prirode 7 sati tjedno, fizike 8 sati tjedno na određeno vrijeme na rok od 5 mjeseci. Ova Odluka jednoglasno je usvojena sa 5 javnih glasova.

Na radno mjesto učitelja glazbene kulture 8 sati tjedno pristigla je jedna zamolba od Josipa Prusca koji i trenutno izvodi nastavu te ravnatelj ističe kako za istog traži suglasnost za zapošljavanje ugovorom o radu na određeno vrijeme do 5 mjeseci. Riječ uzima predsjednica pita članove imaju li pitanja ili primjedbi. Pitanja i primjedbi nema te predsjednica daje na glasovanje.

ODLUKA: Javnim dizanjem ruku daje se prethodna suglasnost ravnatelju Osnovne škole Donji Lapac za zapošljavanjem Josipa Prusca na radna mjesta učitelja glazbene kulture 8 sati tjedno, na određeno vrijeme na rok od 5 mjeseci. Ova Odluka jednoglasno je usvojena sa 5 javnih glasova.

Na radno mjesto učiteljice Kemije 8 sati tjedno pristigla je jedna zamolba od Maje Samaržije koja je stručna za navedeni predmet i trenutno izvodi nastavu te ravnatelj ističe kako za istu traži suglasnost za zapošljavanje ugovorom o radu na ne određeno vrijeme vrijeme. Riječ uzima predsjednica pita članove imaju li pitanja ili primjedbi. Pitanja i primjedbi nema te predsjednica daje na glasovanje.

ODLUKA: Javnim dizanjem ruku daje se prethodna suglasnost ravnatelju Osnovne škole Donji Lapac za zapošljavanjem Maje Samaržije na radna mjesta učiteljice Kemije 8 sati tjedno, na neodreženo vrijeme. Ova Odluka jednoglasno je usvojena sa 5 javnih glasova.

Nakon provedenih glasovanja, riječ uzima predsjednica pita članove imaju li pitanja ili primjedbi ili nadopuna. Pitanja i nadupuna nema, te predsjednica zaključuje točku dnevnoga reda.

AD3.) Možebitno

Predsjednica čita treću točku dnevnoga reda, pita članove imaju li što za dodati, riječ uzima ravnatelj koji navodi kako je jučer održano svečano otvorenje Školskih igrališta koja su obnovljena te da je i održan radni sastanak sa Županom te da je Župan obećao obnovu škole odnosno djela terase koja prokišnjava. Također ravnatelj navodi kako je u postupku obavljanje administracije vezane uz početak rada predškole, odnosno da Općina Donji Lapac mora donijeti dvije Odluke o osnivanju programa predškole od 250 sati te Odluku o financiranju kako bi škola mogla uputiti sve te dokumente zajedno sa ostalom dokumentacijom Županiji ličko – senjskoj kako bi mogli izdati rješenje, te da će nakon toga Škola mjenjati Statut i upisati novu djelatnost u trgovački sud, te da tek tada može krenuti sa realizacijom. Nakon izlaganja ravnatelja, članovi nisu imali dodatnih dopuna i pitanja.

Sjednica je završila u 13:30 sati.

Zapisničar: Predsjednica Školskog odbora

Zlatko Brnjas Ljiljana Klobučar